pythainlp/thai_wikipedia_clean_20230101 huggingface dataset:
ซินบีเกิดที่จังหวัดสงขลา ประเทศไทย เติบโตมาพร้อมกับพี่น้องสองคน บิดาเป็นชาวนา มารดาทำสวนผลไม้ บิดาเริ่มฝึกมวยไทยให้เขากับพี่ชายที่บ้านเมื่อเขามีอายุได้ 9 ปี เขาเริ่มต่อสู้ในช่วงอายุดังกล่าวครั้งแรกโดยใช้ชื่อชก "แหลมสิงห์ ศิษย์ศรชัย" ซึ่งเขาเป็นฝ่ายแพ้คะแนนและได้รับค่าตัว 30 บาท ครั้นเมื่ออายุ 13 ปี ก็ออกจากบ้านและย้ายไปอยู่ที่กรุงเทพฯ กับเพื่อนเพื่อใช้ชีวิตและฝึกมวยไทยที่ลุงเทพอากาศยิม โดยฝึกไปด้วยเรียนไปด้วย จนสำเร็จมัธยมศึกษาตอนปลายเมื่ออายุได้ 19 ปี หลังจากนั้น เขาศึกษาต่อที่วิทยาลัยวิทยาศาสตร์การกีฬา และสำเร็จการศึกษาเมื่ออายุ 24 ปี ในช่วงที่เขาได้ฝึกฝนที่ลุงเทพอากาศยิมนี้เอง เขาได้ร่วมต่อสู้กว่า 100 ครั้งในกรุงเทพฯ จนได้ชื่อเสียงมาจากการต่อสู้ที่สนามมวยลุมพินีและราชดำเนิน
เมื่ออายุได้ 25 ปี เขาเดินทางไปใช้ชีวิตและทำงานที่ประเทศเกาหลีเป็นเวลา 6 เดือนในฐานะครูฝึกสอนมวยไทย และร่วมต่อสู้ในนามของแตวุงมวยไทยยิมที่โซล หลังจากนั้น เขาย้ายไปอยู่ที่จังหวัดภูเก็ต และทำงานที่ราไวย์มวยไทย โรงยิมของเพื่อนชื่อว่า ตุ๊ก ซึ่งรู้จักกันแต่ครั้งที่ฝึกฝนอยู่ในกรุงเทพฯ ต่อมาเมื่อเขาได้ฝึกสอนมวยไทยให้แก่ชาวต่างชาติจำนวนมาก เขาก็เริ่มเรียนภาษาอังกฤษ
พ.ศ. 2548 เขาเดินทางไปอยู่ประเทศอังกฤษเป็นเวลา 1 เดือน เพื่อต่อสู้และสอนวิชามวยไทยที่โทรจันยิมในเมืองเบอร์มิงแฮม รวมถึงเป็นผู้ชนะรายการ KOMA ที่ประเทศเกาหลีใต้ ต่อมาใน พ.ศ. 2549 เขาเดินทางไปต่อสู้ที่ซิดนีย์ ประเทศออสเตรเลีย รวมทั้งร่วมต่อสู้ในรายการ KOMA อีกครั้งหนึ่ง
ระหว่าง พ.ศ. 2549 ถึง 2550 เขาได้ร่วมการแข่งขันเค-วัน 3 ครั้ง โดยได้รับการสนับสนุนจากประเทศเกาหลีใต้ ซึ่งเขาเป็นฝ่ายชนะ 2 ครั้ง แพ้ 1 ครั้ง
ภายหลัง เขาเปิดค่ายมวยไทยของตนเองชื่อ ซินบีมวยไทย ที่จังหวัดภูเก็ต ประเทศไทย ลิม ชีบิน ซึ่งเป็นนักมวยคิกบ็อกซิงชาวเกาหลีใต้ เคยเดินทางมาเรียนมวยไทยที่ค่ายแห่งนี้เมื่อเดือนมกราคม พ.ศ. 2550
ซินบี แตวุง เคยคบกับแฟนชาวเยอรมัน โดยทั้งคู่ลงทุนเปิดค่ายมวยระยะหนึ่งก่อนเลิกรากันภายหลัง
สมคิด รักจร
พุฒิพงษ์ พรหมสาขา ณ สกลนคร
สาระแนเห็นผี
สาระแนเห็นผี เป็นภาพยนตร์ไทย ออกฉายวันที่ 30 ธันวาคม พ.ศ. 2553 ผลงานภาพยนตร์ลำดับที่ 3 ของการร่วมมือของลักษ์ฟิล์มและสหมงคลฟิล์มอินเตอร์เนชั่นแนล กำกับโดยนฤบดี เวชกรรม นำแสดงโดย มาริโอ้ เมาเร่อ, พัชราภา ไชยเชื้อ, พงศ์พิชญ์ ปรีชาบริสุทธิ์กุล, เจริญพร อ่อนละม้าย, เกียรติศักดิ์ อุดมนาค, นาคร ศิลาชัย และเริงฤทธิ์ แมคอินทอช ภายใต้บทภาพยนตร์โดย กฤษณะ จิตรเนาวรัตน์
สถานที่ถ่ายทำร้อยละ 90 ถ่ายทำนอกสถานที่ ทั้งแหล่งบันเทิงกลางใจเมืองกรุงเทพ บนท้องถนน ไปจนถึงนอกชานเมืองที่เปลี่ยว ไปจนถึงชุมชนเล็กๆ ท้องถนนในต่างจังหวัด สวนยางที่เงียบสงัด พื้นที่ในภาคกลาง ไปจนถึงภาคตะวันออก ส่วนอีกร้อยละ 10 ถ่ายทำในสตูดิโอ
ยี (สตาร์บัคส์) และ โด้ (มาริโอ้ เมาเร่อ) คือคนดวงตก เมื่อดันแสบซ่าส์ไม่เลือกที่ เป็นเหตุให้ถูก สจ.อ๋า (สุเชาว์ พงษ์วิไล) ผู้มีอิทธิพลไล่ยิงหนีตายกันอุตลุต ก่อนที่จะพากันโดดหนีขึ้นรถ ราตี้ (พัชราภา ไชยเชื้อ) สาวโคโยตี้ ที่เมาไม่ได้สติแถมบังคับให้เจ้าหล่อนช่วยซิ่งรถพาหนี แต่เคราะห์ซ้ำากรรมซัดน้ำมันหมด ทั้ง3เลยต้องแวะเข้าวัดเจอสัปเหร่อหน้าเหมือนผี (เด๋อ ดอกสะเดา) ทำให้นับจากวินาทีนี้ไปทั้ง 3 คน ได้ก้าวเข้าไปสู่โลกเร้นลับที่ไม่ควรสัมผัส กลายเป็นจุดเริ่มต้นของหายนะที่ไม่ควรเกิดขึ้น มันคือสุดยอดความซวยสมบูรณ์แบบที่ไม่มีใครอยากได้เจอ เมื่อต้องรับรู้และเห็นในสิ่งที่ไม่ควรเห็นผี จากเหตุการณ์ดังกล่าวทำให้พวกเขา กลายเป็นที่ต้องการตัวของทุกหน่วยงาน ทั้งหมดต้องรวบรวมความกล้าชิ่งผีหนีตำรวจแถมงานนี้ยังมี สายสืบนอกเครื่องแบบอย่าง จ่าแป้ว (เกียรติศักดิ์ อุดมนาค) และ จ่าเริง (นาคร ศิลาชัย) ที่ออกตามล่า เพียงแค่เริ่มต้นเท่านั้น ยังมีอีกสารพัดเรื่องชวนช็อคที่พร้อมจะน็อค 2 หนุ่ม 1 สาว จนแทบเอาชีวิตไม่รอด
หลังจากความสำเร็จของภาพยนตร์เรียลลิตี้แคนดิดอย่าง สาระแนห้าวเป้ง ตามด้วยภาพยนตร์ที่มีบทภาพยนตร์ เรื่องราวตัวละครคาแรคเตอร์เป็นตัวเป็นตนเป็นชิ้นเป็นอันเรื่องแรกกับ สาระแนสิบล้อ มาจนถึงผลงานภาพยนตร์ลำดับที่ 3 สาระแนเห็นผี ภายใต้บทภาพยนตร์โดย กฤษณะ จิตรเนาวรัตน์ หนึ่งในมันสมองสำคัญของทีมสาระแน ผลักดันผ่านไอเดียและมุมมองในการถ่ายทอดเป็นภาพยนตร์จากการกำกับภาพยนตร์ของ เป้ นฤบดี เวชกรรม ผู้กำกับ สาระแนห้าวเป้ง และ สาระแนสิบล้อ และอยู่เบื้องหลังความสำเร็จของสาระแนจอตู้ มากว่า 500 เทป ตลอด 12 ปีที่ผ่านมา
ในฉากเล่าเรื่องผีในโรงแรมร้างที่หลายคนยกให้เป็นฉากไฮไลท์เด็ดใน สาระแนสิบล้อ กันได้ โดยเฉพาะอย่างยิ่งอารมณ์สะดุ้ง หลอน รวมไปถึงความตลกจากการแสดงของ มาริโอ้ เมาเร่อ ที่ทำให้หลายเสียงชื่นชมถึงความสามารถในการเรียกอารมณ์ขันจากการแสดงในภาพยนตร์ตลก ตัวครั้งแรกที่หลายๆคนไม่เคยเห็นมาก่อน แน่นอนว่านี่คือบรรยากาศหลักที่แฟนๆจะได้สัมผัสอย่างเต็มอิ่มโดยไม่มีการตัดทอน แต่กลับพร้อมทวีคูณทั้งในส่วนของอารมณ์สยองลุ้นระทึก และตลก ในแบบที่เต็มไปด้วยอารมณ์เซอร์ไพรส์อย่างที่คนดูคาดไม่ถึง ในภาพยนตร์
จากประสบการณ์จริง กับเรื่องราวที่ถูกเล่าขานนำมาผสมผสานเป็นบทภาพยนตร์ โดยผ่านตัวละครที่เป็นตัวแทนของคนเมืองที่แทบไม่เคยสัมผัสเรื่องลี้ลับหรือประสบการณ์มุมมองความเชื่อของการเห็นผี เกือบ 90 เปอร์เซ็นต์ล้วนแล้วแต่เป็นการถ่ายทำนอกสถานที่ ไม่ว่าจะเป็นฉากกลางวันหรือแม้แต่กลางคืน ซึ่งมีตั้งแต่ในแหล่งบันเทิงกลางใจเมืองกรุงเทพ บนท้องถนน ไปจนถึงโลเกชั่นนอกชานเมือง ที่เปลี่ยว ไปจนถึงชุมชนเล็กๆ ท้องถนนในต่างจังหวัด สวนยางที่เงียบสงัด พื้นที่ในภาคกลาง ไปจนถึงภาคตะวันออกที่พูดได้ว่าทุกพื้นที่ล้วนมีประวัติความเป็นมาที่ชวนขนลุกแทบทั้งสิ้น
เปิดตัวรอบปฐมทัศน์เขย่าความฮาสนุกคลุกเคล้าความสยอง เป็นที่เรียบร้อยแล้วสำหรับ สาระแนเห็นผี หนังผีเต็มๆ ตัวในแบบสาระแนจากการแท็คทีมร่วมกันของ ลักษ์ฟิล์ม และ สหมงคลฟิล์ม อินเตอร์เนชั่นแนล ท่ามกลางบรรยากาศไออุ่นในช่วงแห่งความสุขต้อนรับเทศกาลปีใหม่โดยมีบรรดาสื่อมวลชนจากทุกแขนงและแขกรับเชิญมาร่วมงานกันอย่างคับคั่ง
บรรยากาศในงานเปิดตัวรอบปฐมทัศน์โดยเริ่มต้นเขย่าความฮาคลุกเคล้าความสนุกสนานเรียกน้ำย่อยก่อนชมภาพยนตร์ด้วยการที่สาระแนทั้งนักแสดงขึ้นเวทีพร้อมคำยืนยันถึงความแตกต่างของหนังผีในแบบสาระแนที่รับประกันว่าไม่มีในหนังเรื่องอื่นก่อนที่จะทำการสาธิตให้ผู้ชมได้ดูเป็นตัวอย่างถึง 6 อาการข้างเคียงที่จะเกิดขึ้นในระหว่างการการชมภาพยนตร์ให้แฟนๆ พร้อมนักแสดงรับเชิญที่มาสร้างสีสันในภาพยนตร์เรื่องสาระแนเห็นผีบางส่วนที่มาร่วมงานเปิดตัว ไม่ว่าจะเป็น กระแต ศุภักษร, พัทธ์ธีรา ศรุติพงศ์โภคิน, หลังเลนส์ ฯลฯ ตามด้วยการถ่ายรูปรวมของเหล่าบรรดาผู้บริหารซึ่งประกอบไปด้วย เตือนใจ เตชะรัตนประเสริฐ รองประธานกรรมการ สหมงคลฟิล์ม อินเตอร์เนชั่นแนล และ นรุตต์ เจียรสนอง Senior Marketing Manager, Paragon Cineplex and ImaX และนักแสดงจากภาพยนตร์โดยงานนี้เหล่าชาวสาระแนเชิญชวนบรรดาแฟนๆ และสมาชิกในครอบครัวที่ไม่ได้ไปไหนในช่วงปีใหม่
การเลือกตั้งคณะมนตรีความมั่นคงแห่งสหประชาชาติ พ.ศ. 2553
การเลือกตั้งคณะมนตรีความมั่นคงแห่งสหประชาชาติ พ.ศ. 2553 จัดขึ้นเมื่อวันที่ 12 ตุลาคม พ.ศ. 2553 ระหว่างสมัยประชุมที่ 65 ของสมัชชาใหญ่แห่งสหประชาชาติ ซึ่งจัดขึ้นที่สำนักงานใหญ่สหประชาชาติในนครนิวยอร์ก การเลือกตั้งดังกล่าวเป็นการเลือกสมาชิกคณะมนตรีไม่ถาวรจำนวนห้าที่นั่งในคณะมนตรีความมั่นคงแห่งสหประชาชาติ โดยดำรงตำแหน่งเป็นเวลาสองปี เริ่มตั้งแต่วันที่ 1 มกราคม พ.ศ. 2554
ตามกฎการเวียนของคณะมนตรีความมั่นคง ทำให้สมาชิกคณะมนตรีความมั่นคงเวียนไปในแต่ละกลุ่มภูมิภาคซึ่งรัฐสมาชิกสหประชาชาติเดิมได้แบ่งกันเองเพื่อจุดประสงค์ด้านการลงคะแนนและการเป็นผู้แทน สำหรับตำแหน่งที่ว่างลงทั้งห้าจัดสรรให้กับภูมิภาคต่าง ๆ ดังนี้:
สมาชิกที่ได้รับการเลือกตั้งจะดำรงตำแหน่งสมาชิกคณะมนตรีความมั่นคงระหว่าง พ.ศ. 2554-55
สำหรับยุโรปตะวันตกและกลุ่มอื่น เยอรมนี ตลอดจนแคนาดา และโปรตุเกส ได้เสนอชื่อเข้ารับการเลือกตั้ง ส่วนอินเดียชนะแบบไร้คู่แข่งในที่นั่งสำหรับทวีปเอเชีย เมื่อคาซัคสถานยอมถอนตัวจากการเสนอชื่อ แอฟริกาใต้จากทวีปแอฟริกาชนะแบบไร้คู่แข่งเช่นดันหลังได้รับการสนับสนุนจากสหภาพแอฟริกา หลังจากยอมถอนตัวให้กับบราซิลในการเลือกตั้งคณะมนตรีความมั่นคงใน พ.ศ. 2552 โคลอมเบียก็ได้รับเลือกตั้งโดยไม่มีคู่แข่งอีกประเทศหนึ่ง สำหรับการเลือกตั้งในยุโรปตะวันตกและกลุ่มอื่นเป็นดังนี้:
กลุ่มยุโรปตะวันตกและอื่น ๆ
กลุ่มยุโรปตะวันตกและอื่น ๆ (; WEOG) เป็นการแบ่งกลุ่มภูมิภาคอย่างไม่เป็นทางการกลุ่มหนึ่งในสหประชาชาติ โดยทำหน้าที่เป็นกลุ่มลงคะแนนเสียงและที่ประชุมแลกเปลี่ยนความคิดเห็นเจรจา กลุ่มลงคะแนนเสียงภูมิภาคนี้ได้รับการก่อตั้งใน พ.ศ. 2504 เพื่อสนับสนุนการเลือกตั้งในหน่วยงานหลายหน่วยของสหประชาชาติจากกลุ่มภูมิภาค ประเทศสมาชิกเกือบทั้งหมดตั้งอยู่ในยุโรปตะวันตก แต่กลุ่มดังกล่าวไม่ปกติตรงที่ปัจจัยทางภูมิศาสตร์ไม่ใช่ปัจจัยตัดสินเพียงอย่างเดียวว่าประเทศใดบ้างที่อยู่ในกลุ่มนี้ ทวีปยุโรปแบ่งออกเป็นกลุ่มกลุ่มยุโรปตะวันตกและอื่น ๆ และกลุ่มยุโรปตะวันออก นอกจากนั้น กลุ่มนี้ยังประกอบด้วยแคนาดา ออสเตรเลีย และนิวซีแลนด์ ซึ่งมีวัฒนธรรมและการเมืองสืบทอดมาจากรัฐยุโรปตะวันตกแต่ตั้งอยู่ห่างจากกันมาก ทางกลุ่มยังประกอบด้วยผู้สังเกตการณ์ ได้แก่ สหรัฐอเมริกา (ซึ่งไม่สามารถลงคะแนนเสียง แต่สามารถเสนอชื่อให้กับสมัชชาใหญ่แห่งสหประชาชาติได้) และสมาชิกเต็มชั่วคราว ได้แก่ อิสราเอล (บนพื้นฐานของ "การต่ออายุสมาชิกภาพเต็มตัวชั่วคราวอย่างถาวร")
ใน พ.ศ. 2550 กลุ่มประกอบด้วยรัฐสมาชิก 28 ประเทศ และได้รับการอนุมัติอีกครั้งหนึ่งใน พ.ศ. 2553
ข้อเสนอในการจัดระเบียบกลุ่มใหม่.
พ.ศ. 2543 ครบรอบหนึ่งปีการดำรงสมาชิกภาพกลุ่มเอเชียของนาอูรู ทำให้ได้รับการเรียกร้องจากประเทศให้จัดตั้งกลุ่มภูมิภาคโอเชียเนียขึ้น ร่วมไปถึงออสเตรเลียและนิวซีแลนด์ ภายในระบบการเลือกตั้งภูมิภาคสหประชาชาติ
ซีซีทีวี เอชดี
ซานติอาโก รามอน อี กาฆาล
ซันเตียโก รามอน อี กาคาล
เหตุการณ์ก๊อด อาร์มี่ บุกยึดสถานทูตพม่า พ.ศ. 2542 และบุกยึด ร.พ.ศูนย์ราชบุรี พ.ศ. 2543
ซีซีทีวี สถานีข่าว
ซันเตียโก รามอน ยี กาคาล
สโตรมาโตไลต์
สโตรมาโตไลต์  เป็นโครงสร้างคล้ายหินพิเศษซึ่งมักเกิดจากการงอกพอกพูนในบริเวณน้ำตื้น เกิดขึ้นจากแบคทีเรีย อย่างเช่น สาหร่ายสีเขียวแกมน้ำเงิน (ไซยาโนแบคทีเรีย) นอกจากนี้ ยังอาจเกิดจากแบคทีเรียและสาหร่ายเซลล์เดียวชนิดอื่นได้อีกด้วย
เมือกที่แบคทีเรียหลั่งออกมาจะดักจับตะกอนขนาดเล็กเอาไว้ ก่อนที่จะถูกยึดเข้าด้วยกันด้วยแคลเซียมคาร์บอเนต ซึ่งมาจากแบคทีเรียอีกเช่นกัน ทั้งหมดทำให้เกิดขึ้นเป็นโครงสร้างที่พบเห็นได้ตามชายทะเลบริเวณอ่าวบางแห่ง ไซยาโนแบคทีเรียใช้น้ำ คาร์บอนไดออกไซด์ และแสงอาทิตย์เพื่อสร้างอาหาร ตลอดจนได้ผลิตภัณฑ์เป็นก๊าซออกซิเจน
ความสำคัญของสโตรมาโตไลต์คือ พวกมันเป็นหลักฐานฟอสซิลของสิ่งมีชีวิตที่เก่าแก่ที่สุดบนโลก สโตรมาโตไลต์ที่เก่าแก่ที่สุดมีอายุมากถึง 3,450 ล้านปี ระหว่างบรมยุคอาร์เคียน
สิ่งมีชีวิตชนิดแรกของโลก.
ไซยาโนแบคทีเรียยุคแรกเป็นที่คาดกันว่ามีส่วนสำคัญต่อการเพิ่มปริมาณก๊าซออกซิเจนขึ้นอย่างมากในชั้นบรรยากาศยุคแรกเริ่มของโลกผ่านกระบวนการสังเคราะห์ด้วยแสง
สปีดแชนเนล
สปีด แชนแนล  เป็นช่องรายการโทรทัศน์ทางทรูวิชั่นส์ โดยเป็นการร่วมทุนระหว่างบรอดคาซท์ ไทย เทเลวิชั่นและ เซิร์ช เอนเตอร์เทนเมนต์ มีเนื้อหาเกี่ยวกับโลกยานยนต์ ออกอากาศเป็นครั้งแรกทางทรูวิชั่นส์เป็นการทดลองออกอากาศเมื่อวันที่ 1 พฤศจิกายนพ.ศ. 2553 และได้ออกอากาศจริงในวันที่ 1 มกราคม พ.ศ. 2554 ในระบบดิจิตอล ทรูวิชั่นส์ช่อง 72
ผังรายการออกอากาศ.
คณะพยาบาลศาสตร์ มหาวิทยาลัยรังสิต
ศาลาราย วัดพระศรีรัตนศาสดาราม
ศาลาราย
ศาลาราย พระบาทสมเด็จพระพุทธยอดฟ้าจุฬาโลกมหาราช โปรดเกล้าฯ ให้สร้างขึ้นมีเป็นศาลาโถงไม่มีฝา จำนวน 12 หลัง ตั้งอยู่รายรอบพระอุโบสถ ด้านทิศเหนือ และทิศใต้มีจำนวนด้านละ 4 หลัง ทิศตะวันออก และทิศตะวันตกมีจำนวนด้านละ 2 หลัง แต่ไม่ปรากฏหลักฐานว่ามีรูปร่างลักษณะแบบใด ใช้เป็นที่อ่านหนังสือศาสนาให้ราษฎรที่ไม่รู้หนังสือฟังเวลามีงานหรือวัน สำคัญทางพระพุทธศาสนา และได้รับการบูรณปฏิสังขรณ์ ในสมัยรัชกาลที่ 3 และรัชกาลที่ 4 ด้วย มีลักษณะเหมือนกันทั้งรูปร่าง ขนาดและความสูง ลักษณะเป็นศาลาโถงขนาด 2 ห้อง หลังคาทรงไทย มุงด้วยกระเบื้องดินเผาเคลือบสี โดยมีพื้นสีน้ำเงินขอบสีส้ม หน้าบันเป็นรูปเทพนม บนพื้นกระจกสีขาว มีลาย กระหนกประกอบโดยรอบบนกระจกพื้นสีน้ำเงิน ประดับด้วยช่อฟ้า ใบระกา หางหงส์และนาคสะดุ้งทำด้วยไม้ มีคันทวยไม้จำหลักลายเป็นรูปพญานาครองรับชายคาโดยรอบ เพดานฉลุฉายปิดทองบนพื้นชาด เสาเป็นเสาสี่เหลี่ยมฉาบปูนย่อเหลี่ยม ระหว่างเสาทำเป็นคูหาโค้งตอนมุม พื้นซึ่งทำเป็น 2 ระดับปูด้วยหินอ่อน ปัจจุบันทุกวันเข้าพรรษา วันกลางพรรษา และ วันออกพรรษา จะมีนักเรียนไปสวดโอ้เอ้วิหารรายในศาลารายเหล่านี้ด้วย
คณะศิลปศาสตร์ มหาวิทยาลัยรังสิต
คณะบัญชี มหาวิทยาลัยรังสิต
โรคแผลปากหมู
แผลปากหมู
โรคกำแพงพัง
Tropical ulcer
เหตุระเบิดในอเล็กซานเดรีย พ.ศ. 2554
เหตุระเบิดในอเล็กซานเดรีย พ.ศ. 2554 เป็นเหตุระเบิดที่เกิดขึ้นเมื่อวันที่ 1 มกราคม พ.ศ. 2554 นอกโบสถ์ที่ซึ่งชาวคริสต์นิกายคอปติกออร์โธด็อกซ์ได้รวมตัวกันเพื่อประกอบพิธีมิสซาเนื่องในโอกาสวันสิ้นปีในอเล็กซานเดรีย ประเทศอียิปต์ ไม่นานหลังจากเที่ยงคืน ทำให้มีผู้เสียชีวิต 23 คน และอีก 97 คนได้รับบาดเจ็บ
เหตุการณ์ดังกล่าวเกิดขึ้นเมื่อเกิดระเบิดขึ้นในรถที่จอดอยู่ด้านหน้าโบสถ์นิกายคอปติกออร์โธด็อกซ์แห่งนักบุญมาระโกและสมเด็จพระสันตปาปาปีเตอร์ในย่านซิดิ บิชร์ ในอเล็กซานเดรีย ในภายหลัง กระทรวงมหาดไทยได้ออกแถลงทางสำนักข่าวทางการ โดยประกาศว่าเหตุโจมตีดังกล่าวมีลักษณะของเหตุโจมตีฆ่าตัวตาย มิใช่ผลของระเบิดรถยนต์ บาทหลวงสูงสุดของอเล็กซานเดรีย อาร์กบิชอปอาร์วีอิส กล่าวว่า รัฐบาลอียิปต์และเจ้าหน้าที่ด้านความมั่นคงเพื่อต้องการป้ายความผิดให้กับมือระเบิดฆ่าตัวตายแทนที่จะโทษคาร์บอมบ์ เพื่อที่จะทำให้สาธารณชนรับรู้ว่าสิ่งที่เกิดขึ้นนั้นมาจากผู้โจมตีเพียงรายเดียว ท่านยังได้ติเตียนถึงการขาดการป้องกันด้านหน้าโบสถ์ โดยกล่าวว่าท่านรู้สึกแปลกใจที่พบว่ามีทหารเพียงสามนายและเจ้าหน้าที่ตำรวจหนึ่งนายเฝ้าระวังด้านหน้าโบสถ์ในช่วงเวลาที่ละเอียดอ่อน แม้ว่าจะมีการข่มขู่ต่อชาวคริสต์นิกายคอปติกอยู่หลายครั้ง
ขณะที่เกิดเหตุระเบิดขึ้นนั้น ชาวคริสต์คอปติกหลายพันคนกำลังเข้าร่วมพิธีสักการบูชาที่โบสถ์เนื่องในโอกาสวันขึ้นปีใหม่ แรงระเบิดได้ฉีกร่างกายออกเป็นส่วน ๆ ทำลายรถและกระจก ชาวคริสต์คอปติก 21 คนถูกสังหารทันทีจากผลของการระเบิด และอีกราว 97 คน ซึ่งส่วนใหญ่เป็นชาวคริสต์ ได้รับบาดเจ็บ การทดสอบทางนิติวิทยาศาสตร์ยืนยันว่าอุปกรณ์ระเบิดที่ใช้ผลิตขึ้นเองและประกอบด้วยตะปูและตลับลูกปืนชนิดลูกกลิ้งกลม กระทรวงมหาดไทยกล่าวอีกว่าระเบิดบรรจุด้วยโลหะชิ้นเล็ก ๆ ซึ่งทำหน้าที่เป็นสะเก็ดระเบิด และมือระเบิดที่ได้รับการสนับสนุนจากต่างประเทศอาจเป็นผู้รับผิดชอบต่อเหตุการณ์ดังกล่าว
ชาวคอปติก.
หลังเกิดเหตุระเบิดขึ้น ชาวคอปติกหลายพันคนออกมาประท้วงตามท้องถนน ชาวคริสต์ที่โกรธแค้นได้ปะทะกับตำรวจอียิปต์และเจ้าหน้าที่ความมั่นคง ชาวคริสต์และมุสลิมได้ขว้างปาก้อนหินเข้าใส่กัน และรถยนต์ถูกจุดไฟเผา หลังจากการประท้วงข้ามคืนดังกล่าวแล้ว ชาวคริสต์อีกมากกว่า 100 คนได้ประท้วงต่อในเช้าวันรุ่งขึ้นใกล้กับโบสถ์ที่ถูกโจมตี โดยร้องว่า "เราเสียสละวิญญาณและเลือดของเราเพื่อกางเขนศักดิ์สิทธิ์" และ "โอ มูบารัค หัวใจของชาวคอปติกกำลังลุกไหม้" ตำรวจอียิปต์รับมือโดยการรุดเข้าไปในที่เกิดเหตุและยิงแก๊สน้ำตาสลายการชุมนุม
เลขานุการส่วนพระองค์ในสมเด็นพระสันตปาปาเชเนาดาที่ 3 กล่าวว่าเหตุการณ์ดังกล่าว "นำความเศร้าโศกอย่างยิ่งมาให้แก่เรา เพราะมันเป็นเรื่องแปลกต่อประเทศซึ่งอยู่ด้วยกันด้วยความรักและความสามัคคี"
รัฐบาลอียิปต์ออกแถลกงการณ์ในทันทีหลังเกิดเหตุการณ์ โดยประณาม "กลุ่มต่างประเทศ" ในการวางแผนและลงมือสังหารหมู่ดังกล่าว ประธานาธิบดีฮอสนี มุบารัก ให้สัญญาทางหน้าโทรทัศน์ว่าผู้ก่อการร้ายจะไม่สั่นคลอนเสถียรภาพของอียิปต์หรือแบ่งแยกชาวคริสต์และชาวมุสลิม เขากล่าวว่า เหตุโจมตีดังกล่าว "มีหลักฐานของการมีส่วนเกี่ยวข้องจากต่างประเทศ" และปฏิญาณว่าจะมีการไล่ล่าผู้ก่อการดังกล่าว
ผู้ว่าการอเล็กซานเดรีย อเดล ลาบิบ กล่าวโทษกลุ่มอัลกออิดะฮ์ว่าวางแผนเหตุระเบิด โดยไม่ได้ให้รายละเอียดใด ๆ เพิ่มเติม
นานาประเทศ.
สมเด็จพระสันตะปาปาเบเนดิกต์ที่ 16 แห่งศาสนจักรโรมันคาทอลิก ทรงประณามเหตุการณ์ดังกล่าวในการกล่าวปราศรัยวันขึ้นปีใหม่นี้ พระองค์ยังได้อธิษฐานเพื่อเสรีภาพทางศาสนาและการยอมรับความแตกต่างทางศาสนาในตะวันออกกลาง
ประธานาธิบดีสหรัฐอเมริกา บารัก โอบามา กล่าวประณามเหตุการณ์ดังกล่าว โดยระบุว่า: "ผู้ก่อการเหตุโจมตีดังกล่าวมีเป้าหมายโจมตีผู้สักการบูชาชาวคริสต์อย่างชัดเจน ตลอดจนไม่ให้ความเคารพต่อชีวิตและเกียรติของมนุษย์ พวกเขาจะต้องได้รับการตัดสินอย่างความยุติธรรมสำหรับพฤติกรรมอันป่าเถื่อนและเลวร้ายนี้" โอบามายังได้เสนอให้ความช่วยเหลือแก่รัฐบาลอียิปต์เพื่อรับมือกับ "เหตุการณ์เลวร้าย" ดังกล่าวด้วย
การโจมตียังได้ถูกประณามในเยอรมนี อิรัก และซีเรีย
สมเด็จพระสันตปาปาเชเนาดาที่ 3 ทรงให้อาร์คบิชอปบาคามิออสปฏิบัติหน้าที่แทนพระองค์ เป็นประธานพิธีศพผู้ที่เสียชีวิต โดยพิธีจัดขึ้นที่วิหารนักบุญเมนาส ห่างจากอเล็กซานเดรียไปทางตะวันตก 30 กิโลเมตร โดยประชาชนที่เข้าร่วมกว่า 5,000 คนได้ปฏิเสธการแสดงความเสียใจของประธานาธิบดีมุบารักอย่างแน่วแน่ บิชอปคอปติกอื่น ๆ ได้เข้าร่วมพิธีดังกล่าวด้วยเช่นกัน และมีผู้คนราว 5,000 คนเข้าร่วมพิธีดังกล่าว
สองสัปดาห์ก่อนหน้านี้ เว็บไซต์แห่งหนึ่งของอิสราเอลได้มีแถลงการณ์ว่าจะมีเหตุโจมตีโบสถ์ในอียิปต์ โดยมีรายชื่อของโบสถ์ดังกล่าวรวมอยู่ด้วย เหตุการณ์ดังกล่าวยังเกิดขึ้นหลังจากกลุ่มก่อการร้ายในอิรักที่เกี่ยวข้องกับอัลกออิดะฮ์ประกาศว่าชาวคริสต์ทุกคนในตะวันออกกลางได้รับการพิจารณาว่าเป็น "เป้าหมายที่ชอบธรรม" เมื่อไม่กี่เดือนก่อนหน้านี้
โคลาเวีย เที่ยวบินที่ 348
โคลาเวีย เที่ยวบินที่ 348 เป็นเที่ยวบินรับส่งผู้โดยสารภายในประเทศจากท่าอากาศยานนานาชาติซูร์กุต ซูร์กุต ประเทศรัสเซีย ไปยังท่าอากาศยานนานาชาติโดโมเดโดโว มอสโก เมื่อวันที่ 1 มกราคม พ.ศ. 2554 ขณะที่โคกาลืยมาเวีย ตูโปเลฟ ตู-154-2 บี กำลังปฏิบัติการบินอยู่นั้น ได้เกิดระเบิดขึ้นหลังจากทำการลงจอดฉุกเฉินที่ซูร์กุต ทำให้มีผู้เสียชีวิต 4 คน อีก 34 คนได้รับบาดเจ็บ ซึ่งในจำนวนนี้ 4 คนได้รับบาดเจ็บสาหัส
อากาศยานที่เกี่ยวข้องกับเหตุการณ์ คือ ตูโปเลฟ ตู-154 บี-2 หมายเลขทะเบียน RA-85588 หลายเลขลำดับผู้ผลิต 83A/588 อากาศยานลำดังกล่าวได้ทำการบินครั้งแรกใน พ.ศ. 2526 โดยสายการบินแอโรฟลอต โดยมีเลขทะเบียน CCCP-85588 หลังจากนั้นได้ตกเป็นของมาเวียลมากาดันแอร์ไลนส์ ระหว่างเดือนตุลาคม พ.ศ. 2537 ถึงสิงหาคม พ.ศ. 2542 ก่อนที่จะเปลี่ยนมาเป็นของวลาดิวอสตอคแอร์ โคกาลืยมาเวียเป็นเจ้าของเครื่องบินลำดังกล่าวในเดือนเมษายน พ.ศ. 2550
อากาศยานได้รับรายงานว่าได้ลงจอดฉุกเฉินที่ท่าอากาศยานนานาชาติซูร์กุต หลังจากเกิดเพลิงลุกไหม้จากเครื่องยนต์ขณะทำการบินขึ้น อุบัติเหตุดังกล่าวเกิดขึ้นเมื่อเวลาประมาณ 13.12 น. ตามเวลาท้องถิ่น (8.12 น. UTC) เมต้าที่มีผลบังคับใช้อยู่ในขณะที่เกิดอุบัติเหตุขึ้นนั้นคือ METAR USRR 010800Z 16002MPS 5000 BR FEW006 BKN100 M30/M33 Q1052 TEMPO 2000 BR SCT003 RMK QBB200 QFE784 07////45 เครื่องยนต์ได้รับรายงานว่าเกิดระเบิดขึ้นหลังจากอากาศยานได้ทำการลงจอด มีผู้เสียชีวิต 3 คน และอีก 34 คนได้รับบาดเจ็บ ต้องนำตัวส่งโรงพยาบาล ในจำนวนนี้ 32 คน สูดหายใจเอาควันไฟเข้าไปและอีก 2 คน ถูกไฟไหม้ เครื่องบินถูกไฟเผาจนมอด ซึ่งถูกดับลงเมื่อเวลา 13.45 น. ตามเวลาท้องถิ่น สมาชิกของวงป๊อปรัสเซียยุค 1990 นา นา อยู่บนเครื่องบินระหว่างเกิดอุบัติเหตุด้วย ทางกระทรวงสาธารณสุขและการพัฒนาสังคมได้เปิดเผยตัวเลขจำนวนคนบนเครื่องว่ามีผู้โดยสาร 117 คน และลูกเรือ 18 คน
หลังจากเหตุการณ์ดังกล่าว หน่วยงานควบคุมดูแลการขนส่งกลางของรัสเซียแนะนำให้สายการบินทุกแห่งหยุดใช้เครื่องบินตู-154 บี จนกว่าสาเหตุของอุบัติเหตุครั้งดังกล่าวจะได้รับการสืบสวน ซึ่งส่งผลกระทบต่อเครื่องบิน 14 ลำ โคกาลืยมาเวียถูกผูกมัดให้จ่ายค่าชดเชยเป็นจำนวนเงิน 20,000 รูเบิลให้แก่ผู้โดยสารที่เกี่ยวข้องกับเหตุการณ์ดังกล่าว บริษัทประกันภัยรัสเซีย โซกัส ก็ได้กล่าวว่า ผู้โดยสารจะได้รับค่าชดเชยระหว่าง 20,000 ถึง 2,000,000 รูเบิล ครอบครัวของผู้โดยสารที่เสียชีวิตจะได้รับค่าชดเชย 2,000,000 รูเบิล ทางการเขตปกครองตนเองคันตี-มันซี–ยูกรา ได้แบ่งจ่ายเงินจำนวน 10,000,000 รูเบิลเพื่อสนับสนุนครอบครัวของผู้โดยสารที่ได้รับบาดเจ็บ
คณะกรรมการการบินระหว่างรัฐของรัสเซียได้เปิดการสืบสวนเหตุการณ์ดังกล่าว นอกจากนี้ ยังมีการสืบสวนทางอาญาแยกต่างหากเพื่อสืบสวนข้อกล่าวหาการละเมิดกฎด้านความปลอดภัยการขนส่งและไฟ กระทรวงสถานการณ์ฉุกเฉินรัสเซียระบุว่า การสืบสวนเบื้องต้นชี้ให้เห็นว่าไฟฟ้าลัดวงจรเป็นสาเหตุที่ทำให้เกิดเพลิงไหม้ ซึ่งมีต้นเพลิงอยู่ที่บริเวณส่วนกลางลำตัวเครื่อง ด้านหน้าเครื่องยนต์ด้านหลัง
คณะกรรมการการบินระหว่างรัฐ
คณะกรรมการการบินระหว่างรัฐ (IAC)  เป็นองค์การบริหารซึ่งควบคุมการใช้และการบริหารการบินพลเรือนในเครือจักรภพรัฐเอกราช คณะกรรมการดังกล่าวได้รับการก่อตั้งใน พ.ศ. 2534 เมื่อรัฐอดีตสหภาพโซเวียตทั้ง 12 ประเทศได้ร่วมลงนามในความตกลงระหว่างรัฐบาลว่าด้วยการบินพลเรือนและการใช้น่านฟ้า คณะกรรมการดังกล่าวมีสำนักงานใหญ่ตั้งอยู่ที่มอสโก ประเทศรัสเซีย
คณะกรรมการสืบสวนอุบัติเหตุของคณะกรรมการดังกล่าวมักเป็นผู้สืบสวนอุบัติเหตุทางการบินในอดีตสาธารณรัฐโซเวียต
รัฐที่ร่วมลงนามในคณะกรรมการดังกล่าว ประกอบด้วย อาเซอร์ไบจาน, เบลารุส, จอร์เจีย (ปัจจุบันถอนตัวออกแล้ว), คาซัคสถาน, คีร์กีซสถาน, มอลโดวา, รัสเซีย, ทาจิกิสถาน, เติร์กเมนิสถาน และอุซเบกิสถาน
ทราวิฑ
ทราวิฑ หรือ ทราวิฑะ  หรือ มิลักขะ  หรือ ดราวิเดียน  เป็นคำที่ชาวอารยัน (ชาวอิหร่านโบราณ) ใช้เรียกชาวทมิฬ ซึ่งเป็นชาวพื้นเมืองเดิมของอินเดีย โดยดูถูกว่า ชาวพื้นเมืองที่มีความล้าหลัง มีวิถีชีวิต วัฒนธรรมประเพณีที่แปลกประหลาด และเป็นที่เกลียดชังของชาวอารยันผู้ดำรงอารยธรรมเมโสโปเตเมีย นอกจากนี้ มีคำกล่าวว่า "เรารับความเกลียดชังมิลักขะมาจากพระสงฆ์ในศาสนาลังกาวงศ์"
ก่อนที่ชาวอารยัน (ชาวตะวันตกเรียกว่าชาวเปอร์เซีย) ซึ่งเป็นชาวอิหร่านโบราณ จะอพยพเข้ามาในดินแดนชมพูทวีป มีชาวทราวิฑะ หมายถึง ชาวทมิฬเดิมอาศัยอยู่แถบลุ่มแม่น้ำสินธุมานานกว่า 1,500 ปี ก่อนคริสตกาล
มีทั้งภาษาทมิฬ และอักษรทมิฬ บ่งบอกถึงความเป็นรัฐชาติในอดีต ปัจจุบันกลายเป็นชนกลุ่มน้อย ที่มีภาษาตนเองอย่างเป็นทางการใน อินเดีย ศรีลังกา และสิงคโปร์
วอตส์มายเนม? (เพลงสนูป ด็อกกี้ ด็อกก์)
"วอตส์มายเนม?"  หรือเรียกว่า "ฮู แอม ไอ? (วอตส์มายเนม?)"  เป็นซิงเกิลเปิดตัวของแร็ปเปอร์ สนูป ด็อกกี้ ด็อกก์จากอั้ลบั้มชุดแรก "Doggystyle" เพลงนี้ได้ขึ้นท็อปเท็นฮิตใน บิลบอร์ดฮอต 100 ติดอันดับที่ #8 ในปี 1994
อันดอร์ราลาเวลลา
Epinephelus
อัครมุขมณฑล
ตัวละครในยอดนักสืบจิ๋วโคนัน
อิม ชี-บิน
อิม ชี-บิน  เกิดวันที่ 9 ตุลาคม ค.ศ. 1979 เป็นทั้งนักมวยไทย และมวยคิกบ็อกซิ่งรุ่นมิดเดิลเวทชาวเกาหลีใต้จากข่านยิม/ทีมชีบิน ในโซล ประเทศเกาหลีใต้ เขาเป็นแชมป์โคเรียเค-วัน แมกซ์ สามสมัย ซึ่งในขณะนี้เขากำลังเข้าร่วมแข่งขันในเค-วัน แม็กซ์ และเคยเรียนมวยไทยที่ซินบียิม โดยมีซินบี แตวุง นักมวยไทยชาวไทยเป็นเจ้าของ ก่อนที่เขาจะสร้างโรงยิมเป็นของตัวเองที่มีชื่อว่า เดอะข่าน ที่โซล ในเวลาต่อมา
อิม ชี-บิน ได้เปิดตัวในเค-วันครั้งแรก ในรายการเค-วัน เวิลด์ แมกซ์ 2005 โอเพ่น ในการต่อสู้ปราบคู่แข่งซึ่งจัดสถานที่ขึ้นสำหรับ เค-วัน เวิลด์แมกซ์ ไฟนอล โดยพบกับเจ้าของตำนาน เค-วัน แมกซ์ ที่มีชื่อว่ามาซาโตะ โดยลิมได้พ่ายแพ้ด้วยการตัดสินอย่างเป็นเอกฉันท์ ในปีถัดมา อิมได้รับการเปิดตัวและชนะรายการเค-วัน ไฟท์ติ้งเน็ตเวิร์ก ข่าน 2006 ในปูซาน เขาได้เอาชนะซู ฮวานลี ด้วยเทคนิเคิลน็อคเอาท์ และผ่านการคัดเลือกใน เค-วัน เวิลด์แมกซ์ 2006 โอเพ่น เช่นเดียวกับปีก่อนที่อิมไม่สามารถเข้าสู่รอบสุดท้าย เขาได้พ่ายแพ้ให้กับทาคายูกิ โคฮิรูอิมากิ โดยเป็นฝ่ายแพ้ไปด้วยเทคนิเคิลน็อคเอาท์
อิมได้หวนกลับมาอีกครั้งในรายการเค-วัน ไฟท์ติ้งเน็ตเวิร์ก ข่าน 2007 อินโซล เนื่องจากชัยชนะในปีก่อนของเขานั้นเป็นที่ชื่นชอบของผู้คน เขาพยายามแสดงความก้าวหน้า แต่ก็แพ้ในรอบไฟนอลในนัดรี-แมตช์ ของคู่ชกเดิมที่มีชื่อว่าซู ฮวานลี โดยลิมเป็นฝ่ายแพ้น็อค นั่นหมายความว่าเขาไม่สามารถที่จะเข้าร่วมแข่งขันในรายการเค-วัน เวิลด์แมกซ์ ไฟนอลอิลิมิเนชั่นได้ ในค.ศ. 2008 อิมชนะรายการเค-วัน เอเชียแมกซ์ 2008 อินโซล เอเชียทัวร์นาเมนท์ ตามกระแสนิยมของการทำลาย โดยสามารถหยุดยั้งคู่ชกได้ทั้งสามราย ก่อนที่จะแพ้ในรายการเค-วัน เวิลด์แมกซ์ไฟนอล 16 ในภายหลัง เช่นเดียวกับความพยายามของเขาก่อนหน้านี้ที่เขาไม่สามารถเข้าสู่รอบไฟนอล โดยได้แพ้ให้กับยาสุฮิโร่ คิโดะ โดยการชนะน็อค
ค.ศ. 2009 เป็นอีกครั้งที่ได้เห็นอิมเข้าร่วมการแข่งขัน และชนะรายการคัดเลือกระดับภูมิภาค โดยการตีซู ฮวานลี ซึ่งเป็นคู่แข่งในท้องถิ่นของตน และผ่านการคัดเลือกเข้าสู่การแข่งขันรายการเค-วัน เวิลด์แมกซ์ ไฟนอล ได้ในที่สุด แล้วก็เป็นอีกครั้งหนึ่งที่อิมไม่สามารถสร้างอันดับให้กับตนเองได้ เขาได้แพ้คะแนนตัดสินให้กับนักต่อสู้ชาวญี่ปุ่นที่มีชื่อว่ายูยะ ยามาโมโต้ เนื่องจากอาการบาดเจ็บทำให้เขาพบว่ามีโอกาสจำกัดสำหรับค.ศ. 2010 และไม่มีโอกาสเข้าสู่รายการเค-วัน เวิลด์แมกซ์ไฟนอล ได้ในครั้งนั้น แม้ว่าเขามีผลงานไฮไลท์เพียงรายการเดียวในปีดังกล่าว แต่อย่างไรก็ตาม เขาก็สามารถชนะ วาลเด็ท กาชิ โดยใช้เวลาเพียง 16 วินาที ในรายการ W.A.K.O. 2010 โปรเวิลด์ชาเลนจ์
อาร์ชบิชอป
แผงวงจรรวม
มาทิสยาฮู
แมตทิว พอล มิลเลอร์  หรือเป็นที่รู้จักในชื่อ มาทิสยาฮู  เป็นนักดนตรี ชาวอเมริกัน-ยิว ศาสนายิวนิกายฮาสิดิก เป็นที่รู้จักในการนำรวมรูปแบบของยิวดั้งเดิมเข้ากับดนตรีเร้กเก้ ร็อก และบีตบอกซ์ ฮิปฮอป ซิงเกิ้ลแรกของมาทิสยาฮูที่ชื่อ "King Without a Crown" ติดในท็อป 40 และตั้งแต่ปี 2004 เขาได้ออกสตูดิโออัลบั้ม 3 ชุด และอัลบั้มแสดงสด 2 ชุด รีมิกซ์ 2 ชุด และดีวีดีคอนเสิร์ต 1 ชุด ในการทำงานของเขา มาทิสยาฮูทำงานร่วมกับบิล ลาสเวล และโปรดิวเซอร์เพลงเร้กเก้ สลายแอนด์ร็อบบี
บีตบอกซ์
กลุ่มเคลื่อนที่
ฟุตบอลทีมชาติซาอุดิอาระเบีย
สนามแม่เหล็กของดาวฤกษ์
สนามแม่เหล็กของดาวฤกษ์  คือสนามแม่เหล็กที่เกิดขึ้นจากการเคลื่อนที่ของพลาสมาที่นำกระแสไฟฟ้าภายในดาวฤกษ์ในแถบลำดับหลักซึ่งเผาไหม้ด้วยออกซิเจน การเคลื่อนที่นี้เกิดขึ้นจากการพาความร้อน อันเป็นรูปแบบการถ่ายเทพลังงานอย่างหนึ่งที่เกี่ยวข้องกับการเคลื่อนที่ทางกายภาพของสสาร สนามแม่เหล็กที่เกิดขึ้นในบริเวณนั้นส่งผลต่อพลาสมา ทำให้ยิ่งเพิ่มความดันขึ้นโดยไม่สมดุลกับความหนาแน่น ทำให้เกิดย่านแม่เหล็กเพิ่มสูงขึ้นเมื่อเทียบกับพลาสมาที่เหลือ จนกระทั่งถึงขอบเขตโฟโตสเฟียร์ของดาวฤกษ์ ซึ่งทำให้เกิดจุดบนดาวฤกษ์บนพื้นผิวดาว และเกิดปรากฏการณ์ coronal loop ตามมาด้วย
การหมุนรอบตัวเองของดาวฤกษ์
การหมุนรอบตัวเองของดาวฤกษ์  คือการเคลื่อนที่เชิงมุมของดาวฤกษ์รอบแกนของตัวเอง อัตราการหมุนสามารถวัดได้จากสเปกตรัมของดาว หรือจากระยะเวลาของการเคลื่อนที่ของลักษณะใดๆ ที่ปรากฏบนผิวดาว
การหมุนรอบตัวเองของดาวฤกษ์ทำให้เกิดการโป่งพองบริเวณเส้นศูนย์สูตรอันเนื่องมาจากแรงสู่ศูนย์กลาง ดาวฤกษ์นั้นไม่ใช่วัตถุแข็ง มันจึงสามารถเกิดการหมุนได้หลายแบบแตกต่างกัน ดังนั้นเส้นศูนย์สูตรของดาวฤกษ์จึงอาจหมุนด้วยความเร็วเชิงมุมที่ต่างไปจากจากความเร็วในตำแหน่งละติจูดที่สูงกว่า ความแตกต่างเรื่องอัตราการหมุนในดาวฤกษ์นี้จึงอาจมีบทบาทสำคัญในการสร้างสนามแม่เหล็กของดาวฤกษ์ด้วย
สนามแม่เหล็กของดาวฤกษ์นั้นมีอันตรกิริยากับลมดาวฤกษ์ ขณะที่ลมดาวฤกษ์เคลื่อนออกจากดาว อัตราความเร็วเชิงมุมของมันจะลดลง การที่สนามแม่เหล็กของดาวมีอันตรกิริยากับลมดาวฤกษ์ ทำให้หน่วงการหมุนของดาวฤกษ์ และทำให้ความเร็วเชิงมุมถูกถ่ายจากดาวไปยังลม เมื่อเวลาผ่านไปก็จะทำให้ดาวฤกษ์นั้นค่อยๆ หมุนช้าลง
บิเซนเต เดล โบสเก
บิเซนเต เดล โบสเก กอนซาเลซ มาร์ควิสแห่งเดล โบสเกที่ 1 (; เกิดวันที่ 23 ธันวาคม ค.ศ. 1950) เป็นอดีตนักฟุตบอลและอดีตผู้จัดการทีมชาวสเปน และเป็นผู้ที่พาทีมชาติสเปนได้แชมป์ในการแข่งขันฟุตบอลโลก 2010 และการแข่งขันฟุตบอลชิงแชมป์แห่งชาติยุโรป 2012 อีก 2 ปีต่อมา